Topul țărilor unde locuitorii spun că se îmbată cel mai des în decursul unui an. Poziția surprinzătoare ocupată de Rusia.
A fost realizat topul țărilor ai căror locuitori se îmbată cel mai des. Englezii și scoțienii sunt în fruntea acestui clasament mondial. România ocupă locul 7 în clasamentul celor mai puțini amatori de beții.
Experții de la Global Drug Survey (GDS), un institut de cercetare independent cu sediul la Londra, au publicat un sondaj inedit realizat la nivel internațional pe un eșantion de peste 90.000 de persoane din peste 25 de țări.Ierahia arată care sunt țările unde locuitorii se îmbată cel mai adesea. Sondajul a fot realizat online, în spcial pentru persoanele care vorbesc limba engleză. Acestea au fost întrebate cât de des au fost, în decursul unui an, într-o asemenea stare de ebrietate, încât au fost pe punctul de a-și pierde echilibrul, au avut dificultăți de vorbire sau de concentrare și au avut un comportament în mod evident altfel decât au în mod obișnuit.Lideri în acest top sunt englezii și scoțienii, care au recunoscut că au fost de 34 ori într-o asemenea stare, în decursul a 12 luni, în timp ce media mondială este de 21."Britanicii nu au fost niciodată adepții moderației atunci când este vorba de băut. În timp ce numeroase alte culturi consideră alcoolul un fel de accesoriu care însoțește un eveniment, noi l-am considerat întotdeauna o identitate culturală", spune profesorul Adam Winstock, directorul general și fondatorul GDS, citat de The Guardian.Rușii, sub media globalăÎn urma britanicilor sunt australienii, care ocupă locul al treilea (de 32 de ori), urmați de danezi (31 de ori), finlandezi (30 de ori), americani (27 de ori) și canadieni (26,5 ori). Locul 8 este împărțit de francezi și de irlandezi, care s-au îmbătat de 26 de ori în decurusul unui an.În țările unde oamenii se îmbată cel mai puțin, clasamentul arată astfel: Spania (14 ori), Italia (12 ori), Mexic (10 ori), Portugalia (9 ori), Argentina (7 ori) și Columbia (6,5 ori). Tot în această parte a ierarhiei, România ocupă locul 7, cu o medie de 14,1 ori (locul 26 în clasamentul cu 32 de țări).Surprinzător, rușii se află sub media globală, iar polonezii, ungurii, germanii au declarat că s-au îmbătat de mai multe ori într-un an decât au făcut-o românii.